CELEX: 32011D0014
Language: sk
Date: 2011-01-13 00:00:00
Title: 2011/14/EÚ: Rozhodnutie Komisie z  13. januára 2011 , ktorým sa mení a dopĺňa rozhodnutie 97/556/ES o postupe pri preukazovaní zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o vonkajšie tepelno-izolačné kompozitné systémy/stavebnice so základnou omietkou (ETICS) [oznámené pod číslom K(2011) 34]  Text s významom pre EHP

14.1.2011   
            
            
               SK
            
            
               Úradný vestník Európskej únie
            
            
               L 10/5
            
         ROZHODNUTIE KOMISIE
   z 13. januára 2011,
   ktorým sa mení a dopĺňa rozhodnutie 97/556/ES o postupe pri preukazovaní zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o vonkajšie tepelno-izolačné kompozitné systémy/stavebnice so základnou omietkou (ETICS)
   [oznámené pod číslom K(2011) 34]
   (Text s významom pre EHP)
   (2011/14/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/106/EHS z 21. decembra 1988 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky (1), a najmä na jej článok 13 ods. 4,
   po porade so Stálym výborom pre stavebníctvo,
   keďže:
   
               (1)
            
            
               rozhodnutie Komisie 97/556/ES zo 14. júla 1997 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o vonkajšie tepelno-izolačné kompozitné systémy/stavebnice so základnou omietkou (ETICS) (2), sa vzťahuje len na výrobky, ktoré sú predmetom európskeho technického osvedčovania, pričom na niektoré z týchto výrobkov sa môžu vzťahovať aj harmonizované európske normy.
            
         
               (2)
            
            
               rozhodnutie 97/556/ES by preto malo byť zmenené a doplnené, aby sa uplatňovalo aj na výrobky, ktoré sú predmetom harmonizovaných európskych noriem, ktoré vypracuje Európsky výbor pre normalizáciu (CEN),
            
         PRIJALA TOTO ROZHODNUTIE:
   Článok 1
   Rozhodnutie 97/556/ES sa mení a dopĺňa takto:
   
               1.
            
            
               Článok 2 sa nahrádza takto:
               „Článok 2
               Postup preukazovania zhody, tak ako je uvedený v prílohe II, sa uvedie v mandátoch pre pokyny na európske technické osvedčovanie. Postup preukazovania zhody, tak ako je uvedený v prílohe III, sa uvedie v mandátoch pre harmonizované európske normy.“
            
         
               2.
            
            
               Vkladá sa nová príloha III, tak ako je uvedené v prílohe k tomuto rozhodnutiu.
            
         Článok 2
   Toto rozhodnutie je určené členským štátom.
   
      V Bruseli 13. januára 2011
      
         
            Za Komisiu
         
         Antonio TAJANI
         
            podpredseda
         
      
   
   
      (1)  Ú. v. ES L 40, 11.2.1989, s. 12.
   
      (2)  Ú. v. ES L 229, 20.8.1997, s. 14.
   
      PRÍLOHA
      
         
            „PRÍLOHA III
            SKUPINA VÝROBKOV
            
               VONKAJŠIE TEPELNO-IZOLAČNÉ KOMPOZITNÉ SYSTÉMY/STAVEBNICE SO ZÁKLADNOU OMIETKOU (1/1)
            
            
               Postupy preukazovania zhody
            
            Pre výrobky, ktoré sú uvedené nižšie, a pre ich použitie sa od CEN požaduje, aby v príslušných harmonizovaných európskych normách špecifikoval tento postup preukazovania zhody:
            
                        Výrobok(-ky)
                     
                     
                        Zamýšľané použitie
                     
                     
                        Úroveň(-ne) alebo trieda(-y)
                        
                           (reakcia na požiar)
                        
                     
                     
                        Postup(-y) preukazovania zhody
                     
                  
                        Vonkajšie tepelno-izolačné kompozitné systémy/stavebnice so základnou omietkou (1/1)
                     
                     
                        vo vonkajších stenách
                     
                     
                        každá
                     
                     
                        1
                     
                  
                        Systém 1: pozri bod i) oddielu 2 prílohy III k smernici 89/106/EHS, bez kontrolných skúšok vzoriek.
                     
                  Špecifikácia postupov by mala byť taká, aby mohli byť zavedené aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá vôbec žiadnu právnu požiadavku na takúto charakteristiku (pozri článok 2 ods. 1 smernice 89/106/EHS a tam, kde je to vhodné, ustanovenie 1.2.3 interpretačných dokumentov). V takýchto prípadoch overovanie takejto charakteristiky nesmie byť výrobcovi uložené, pokiaľ si neželá hodnotenie výrobku z tohto hľadiska deklarovať.“